Balafirgeha Tokyo-Haneda

Balafirgeha Haneda (羽田空港, Haneda Kūkō), carinan wekî Tokyo-Haneda jî tê binav kirin, yek ji du balafirgehên navneteweyî ye ku li Herêma Mezin a Tokyoyê xizmet dike (ya din Balafirgeha Navneteweyî ya Narita ye). Ew wekî bingeha navxweyî ya sereke ya du kompaniyên balafiran a herî mezin ên Japonê ye: Japan Airlines (Terminal 1) û All Nippon Airways (Terminal 2). Ew li Ōta, Tokyo, 15 kîlometre (9.3 mi) başûrê Stasyona Tokyo disekine. Mezinahiya wê digihêje 1,522 hektar.

Bi 75 mîlyon rêwîyên ku her salê jê derbas dibin, Haneda yek ji mezintirîn balafirgehên cîhanê ye. Balafirgeh ji bo Japan Airlines, All Nippon Airways, Skymark, Air Do û Solaseed Air wekî navendek kar dike.

Trafîka hewayî ya navneteweyî ya Tokyoyê ji sala 1978an vir ve bi giranî bi Balafirgeha Navneteweyî ya Narita li Narita ve dihate rêve kirin. Dema ku di sala 2010an de termînala navneteweyî (niha Termînala 3) û pîsta çaremîn li Haneda hatin vekirin, firînên şevê yên navneteweyî jî êdî mimkun bûn. Ji adara 2014an vir ve firînên navneteweyî di nava rojê de jî tên kirin.

 Çavkanî 

Kategorî:Avabûnên 1931ê li Japonê
Kategorî:Balafirgeh
Kategorî:Balafirgehên navneteweyî
Kategorî:Balafirgehên navneteweyî yên herî qelebalix ên cîhanê